Διαγνωστική προσέγγιση του καρκίνου της χοληδόχου κύστης
Creators: name: Γιαταγάνας Λημναίος, Χριστόφορος  Γ,
Publisher: name: Aristotle University of Thessaloniki
Year: 2025
Subjects: Καρκίνος χοληδόχου κύστης
Μέθοδοι διάγνωσης
Εμβρυολογικές ανωμαλίες
Gallbladder cancer
Diagnostic methods
Embryological anomalies

description: Σκοπός: Η παρούσα μελέτη στοχεύει στη διερεύνηση των διαγνωστικών μεθόδων και στρατηγικών για την έγκαιρη ανίχνευση και εκτίμηση του καρκίνου της χοληδόχου κύστης. Σκοπός είναι η κατανόηση των παραμέτρων που επηρεάζουν τη διάγνωση και την ανάπτυξη στρατηγικών θεραπείας, ενώ διερευνώνται επίσης τα βασικά ερωτήματα διαφορικής διάγνωσης, τα οποία ενδέχεται να περιπλέξουν τη διάγνωση του καρκίνου στην περιοχή αυτή. Μεθοδολογία: Η μελέτη βασίζεται σε ανασκόπηση της υπάρχουσας βιβλιογραφίας και αναλύει κλινικές και εργαστηριακές μελέτες που αφορούν τον καρκίνο της χοληδόχου κύστης. Εξετάζονται, μεταξύ άλλων, η παθογένεση, η κλινική εικόνα και η σταδιοποίηση της νόσου. Ιδιαίτερη έμφαση δίδεται στην απεικονιστική συμπεριφορά του καρκίνου της χοληδόχου κύστης. Εξετάζονται επίσης νοσοκομειακά περιστατικά με διαγνωστικές απεικονιστικές εξετάσεις, όπως το υπερηχογράφημα (US), η αξονική τομογραφία (CT) και η μαγνητική τομογραφία (MRI), που βοηθούν στην εκτίμηση της έκτασης της νόσου, της σταδιοποίησης και της ύπαρξης μεταστάσεων ή διήθησης άλλων οργάνων, όπως το ήπαρ. Αποτελέσματα: Η ανασκόπηση αποκαλύπτει την πολυπλοκότητα της διάγνωσης του καρκίνου της χοληδόχου κύστης, κυρίως λόγω των καθυστερημένων κλινικών εκδηλώσεών του και της επεκτατικής του φύσης. Παράλληλα, η διαφορική διάγνωση παραμένει μια πρόκληση, καθώς πολλές παθήσεις της χοληδόχου κύστης και των γειτονικών οργάνων παρουσιάζουν παρόμοια κλινικά και απεικονιστικά χαρακτηριστικά με τον καρκίνο. Συμπέρασμα: Η μελέτη τονίζει τη σημασία της κατανόησης της ανατομίας και της εμβρυολογίας της χοληδόχου κύστης για τη σωστή διάγνωση και θεραπεία του καρκίνου της. Η ορθή διαχείριση των ερωτημάτων διαφορικής διάγνωσης είναι κρίσιμη για την αποφυγή λανθασμένων διαγνώσεων, ενώ οι τελευταίες εξελίξεις στις απεικονιστικές τεχνικές ενισχύουν την ικανότητα για πρώιμη διάγνωση και την εξατομίκευση της θεραπείας, προσφέροντας νέες προοπτικές στην ιατρική φροντίδα των ασθενών.
description: Objective: The aim of this study is to explore diagnostic methods and strategies for the early detection and assessment of gallbladder cancer. The goal is to understand the factors that influence diagnosis and the development of treatment strategies, while also investigating key differential diagnostic questions that may complicate the diagnosis of cancer in this area. Methodology: The study is based on a review of the existing literature and analyzes clinical and laboratory studies concerning gallbladder cancer. Topics such as pathogenesis, clinical presentation, and disease staging are examined. Special emphasis is placed on the imaging characteristics of gallbladder cancer. The study also reviews hospital cases with diagnostic imaging exams, including ultrasound (US), computed tomography (CT), and magnetic resonance imaging (MRI), which assist in assessing the extent of the disease, staging, and the presence of metastases or infiltration of other organs, such as the liver. Results: The review reveals the complexity of diagnosing gallbladder cancer, mainly due to its delayed clinical manifestations and highly invasive nature. Additionally, differential diagnosis remains a challenge, as many conditions of the gallbladder and surrounding organs exhibit similar clinical and imaging characteristics to cancer. Conclusion: The study highlights the importance of understanding the anatomy and embryology of the gallbladder for accurate diagnosis and treatment of its cancer. Proper management of differential diagnostic questions is crucial to avoid misdiagnosis. Recent advancements in imaging techniques offer new opportunities for early detection and the development of personalized treatment strategies